પણ ગુજરાતી વેબસાઇટ પર જો અંગ્રેજીમાં આંકડા જોવા મળે તો તે માટે લખનારનો કે વેબસાઇટના માલિક કે તંત્રીનો દોષ ન કાઢશો. એનું કારણ એ છે કે જેને યુનિકોડ (શ્રુતિ કે એરિયલ યુનિકોડ એમએસ) કહેવાય છે તે માટે માઇક્રોસોફ્ટે સુવિધા તો એ આપી કે વિન્ડો એક્સપીથી માંડીને વિન્ડો એઇટ વગેરેમાં ઇન બિલ્ટ યુનિકોડ ફોન્ટ આવે છે. અમુક સેટિંગ કરો (કંટ્રોલ પેનલમાં જઈને રિજનલ લેંગ્વેજમાં જઈને એ કરી શકાય) તો ટાસ્ક બારમાં લેંગ્વેજનો આઇકોન આવી જાય. એમાં ફેરફાર કરીને ગુજરાતી, હિન્દી વગેરે એશિયન ભાષામાં ટાઇપ કરી શકાય. પણ ખાટલે મોટી ખોડ એ રહી કે એમાં આંકડા ગુજરાતીમાં ટાઇપ થતા નથી.